-^ 297 — 



Qu'en chestui fait me veolie aidier, 

 Si que diter puisse et traitier 

 Cose qui me soit hounerable 

 Et quant à l'ame pourfltable , 

 A moi et tous chiaus qui orront 

 Mes dis et entendre i vaurront. 

 Et à la benoite Marie 

 A joutes mains requier et prie 

 Fol. /|. Que ele pour moi son fil requière 



Qu'en gré rechoive ma proiere. 



Dieus qui sor tote créature 

 Homme ama tant qu'à sa figure 

 Et à s'yjnage le forma, 

 Fourche que li hom s'aforma, 

 Si veut que li hom si le serve 

 Qu'en bien servant le liu deserve 

 Que Lucifer perdi jadis : 

 C'est le siège de Paradis; 

 Et pour chelui fait proprement 

 Donna à l'oume entendement, 

 Et mist en lui sens pour connoiatre 

 Le bien du mal por le bien croistre 

 Et pour le mal amenuisier. 

 Pour che doit à l'oume anoier 

 Quand Dieus fourme l'a à s'ymage 

 Et il fait tant par son outrage 

 Qu'il pert le règne pardurable 

 Et laisse Dieu le merchiable 

 Pour rencheïr es mains chelui 

 Fol. /i verso. Qui point de pité n'a de lui , 



Ains le heit de mortel haïne; 

 Pour che li hom qu'à lui s'acline 

 Et en ses las se laist cheïr 

 Sa vie doit forment haïr. 

 Car tout n'eùst li hom déserte 

 De Dieu servir ne de sa perte 

 Ne son secours , si le deûst 

 Servir en tout quank'il peûst 

 De loial cuer sans changement; 

 Pour .III. raisons : premièrement 

 Pour chou ke c'est grant honeranche 

 D'oume servir de grant poissanche , 

 Et qui sert Dieu il sert tel houme 

 Qui trestout pueut et seit en soume, 

 Car plus de sens en lui abonde 

 K'en trestous chiaus qui suut u monde: 

 Qu'il est fontaine de scienche. 



